b'\n_START_ARTICLE_\nDeskanje na snegu\n_START_PARAGRAPH_\nDeskanje na snegu je \xc5\xa1port, ki poteka na podlagi prekriti z snegom. Drsenje po snegu se izvaja na opremljeni deski z vezmi, katerega smer upravljamo s pokr\xc4\x8denimi koleni. Ta oblika \xc5\xa1porta se je prvi\xc4\x8d pojavila leta 1960, ko je ameri\xc5\xa1ki navdu\xc5\xa1enec nad snegom, Sherwin Popper, dobil idejo o zdru\xc5\xbeitvi dveh smu\xc4\x8dk skupaj. Prvo uradno tekmovanje se je odvijalo v kraju Leadville, Colorado, kjer je tudi bila ustanovljena Internacionalna Deskarska Asociacija (ISA), katera je leta 1991 postala Internacionalna Deskarska Federacija (ISF). Leta 1995 je bilo sne\xc5\xbeno deskanje razgla\xc5\xa1eno za olimpijski \xc5\xa1port. Tekmovalci so lahko mo\xc5\xa1ki kot tudi \xc5\xbeenske.\n_START_SECTION_\nProfil sne\xc5\xbenega deskarja\n_START_PARAGRAPH_\nTreningi deskarja se pri\xc4\x8dnejo \xc5\xbee poleti na ledenikih, za pridobivanje mo\xc4\x8di in konstantno izbolj\xc5\xa1evanje sloga. Vaje, ki jih na treningih izvajajo deskarji, so zelo podobni tistim, ki se jih dr\xc5\xbeijo smu\xc4\x8darji. To so vaje za izgradnjo mi\xc5\xa1ic, vaje za raztegovanje, vaje za ravnote\xc5\xbeje, ki potekajo na trampolinu in na deski v zaprtem prostoru ter primerna \xc5\xa1portna prehrana, ki ji sledi dieta.\n_START_SECTION_\nTekmovanja in pravila le-teh\n_START_PARAGRAPH_\nObstajajo \xc5\xa1tirje tipi tekmovanj: freestyle, alpine, freeride in boardercross. Freestyle tekmovanje poteka znotraj t. i. halfpipes, kjer deskarji izvajajo akrobacije v zraku. Alpine tekmovanje je zelo podobno smu\xc4\x8darskih dogodkom, ki vklju\xc4\x8dujejo slalom, veliki slalom in paralelno bordanje. Vsi dogodki so merjeni s \xc4\x8dasom, kar od deskarjev zahteva izjemno psihi\xc4\x8dno in fizi\xc4\x8dno pripravljenost. Freeride tekmovanje poteka izven urejenih prog, testirajo se znanja prilagajanja deskarja na nepoznan teren. Boardercross tekmovanje se izvaja po skupinah z 6 deskarji, ki morajo premagati nastavljene ovire ter zapletene zavoje.\n_START_SECTION_\nPravila\n_START_PARAGRAPH_\nVsak dogodek je sestavljen iz dveh ponovitvenih nizov. Vsak tekmovalec dobi razpored proge, da se lahko nanjo pripravi. \xc4\x8ce tekmovalec pade, ni avtomatsko diskvalificiran, sodniki pogledajo ali se je dotaknil vratc. V nasprotnem primeru je diskvalificiran. Tekmovalna proga je sestavljena simetri\xc4\x8dno, tako da imajo vsi paralelno tekmujo\xc4\x8di udele\xc5\xbeenci enake mo\xc5\xbenosti za zmago. Razdalja med postavljenimi vratci, ki se jih deskar mora dotakniti, je dovolj velika, za izvedbo dolgega zavoja, ki omogo\xc4\x8da ohranjanje hitrosti in dobrega \xc4\x8dasa.\n_START_SECTION_\nOprema\n_START_PARAGRAPH_\nDeske so se naglo za\xc4\x8dele razvijati in izbolj\xc5\xa1evati okrog leta 1985. Sne\xc5\xbeno deskanje se je izbolj\xc5\xa1evalo zaradi tehnolo\xc5\xa1kih novosti v smu\xc4\x8danju, predvsem v izboru rabe materialov.'